Vår bokprat, som består av 7 faste + 3, har hatt 3 fine år sammen, men vi tror det finnes flere som ønsker å delta! Lese, diskutere og dele leseopplevelser!
Meld din interesse på biblioteket! Vi planlegger oppstart av ny gruppe i løpet av høsten, hvis flere melder seg på.
Den faste bokpraten møtes den første torsdagen i måneden kl. 19.00, men ny bokprategjeng kan møtes til andre tider. Kanskje samme torsdag fra klokka 12.00? Her er det mange muligheter, så kom med ønsker!
Vi har for høstsesongen valgt bøker med ulik sjanger og nasjonalitet på forfatterne, mye historie, kjærlighet og vennskap, krig og hva det gjør med oss, tro, tanke og identitet. Dette er bøker vi vet mange har lest, og som har hatt betydning for de, og vi vil dele denne leseopplevelsen sammen med flere.
Bokpraterne er en fast gjeng, men vi er åpen for flere gjester! Les bøkene og delta i deling av leseopplevelser!
E-bøker er enkelt å låne, enkelt å lese, og lett vekt å ta med på reiser. Pr. i dag ligger det over 1000 titler som du kan låne fra Meldal folkebibliotek - vær så god!
Biblioteket tilbyr vel 1000 e-boktitler , med flere eksemplarer for utlån, og antallet økes jevnlig. Mye er skjønnlitteratur - både for voksne, barn og ungdom, men vi har også faglitteratur og biografier.
I siste versjon av eBokBib er det også inkludert enkelte lydbøker. Disse e-lydbøkene lånes på samme måte som andre elektroniske bøker, men er lydfiler og ikke tekst.
Etter endt lånetid blir e-boka automatisk levert inn og forsvinner fra din enhet. Gjenstående lånetid på e-bøkene du har lånt vises i appen.